Lauya Solomon Dalung, wanda ya furta haka a wata hira da wakilin Muryar Amurka, Umar Faruk Musa, yace “bisa ga dokokinmu na tsarin mulki basu da wani hurumi, a dokoki na aikinsu na Soja basu da hurumi, domin su suna da dangantaka da shugaban kasa ne kawai, kuma duk wani rubutun da zasu yiwa shugaban kasa zasu bashi shawara, shi shugaban kasa ne mai baiwa shi shugaban hukumar zabe shawara, kuma zai yi wannan ne bayan ya karbi shawarwari na tsaro, sai ya kira majalisar tsaro na kasa su tattauna, wanda ya kunshi Gwamnonin na adawa da masu mulkin kasa, sa a duba bayan mahawara shine za’a aikawa hukumar zaben, amma rubutawa shugaban hukumar zabe kai tsaye wato an raba shi da ikon cin gashin kansa da doka ta tanada.
